148 
nigri , flavo-marginati , distinctiores in utroque colli latere obvii , margine 
flavo in abdominis colorem sensim excurrente ; maculae exiguae , nigrae, 
punctiformes , numerosae, absque ordine post ocellos in dorsali et la- 
terali trunci parte distributae , nigra puncta ultra dimidiam trunci partem 
obvia , vixdum notabilia , subtilia , reliquo corpore caudaque olivaceo- 
concoloribus. 
Truncus sensim tenuior in caudam ab initio paullo tenuiorem excur- 
rens 5 scuta abdominis dimidiata inter integra passim obvia; cauda ro- 
tundato-quadrangularis , teretiuscula , sensim tenuior. 
Longitudo corporis caudaeque 1 ped. 1 poli. 3 lin. accedit, cauda 
sola 3 poli. ; scuta abdom. 226 , caudalia ad 100 et ultra , extremis mi- 
nimis vix computabilibus. 
Haec itaque est varietas vel, si mavis, junius specimen Tyriae Naja- 
dum, cui saltem maxime conferenda. 
Tyria Najadum , Argonautae instar , hucusque in solo littore occi- 
dentali caspii maris meridiem versus a me observata , scilicet Bacuae in 
domo lapidibus exstructa, ubi illa me adgressa est in balineo, uti alio 
loco Eryx familiaris adscendit lectum , quo in insula Narghin primo somno 
decubui. Etiam T. ocellata prope aquas Paetigorskienses uda diligit ca- 
lidiora, affinis speciei dalmatinae exemplo; omnes denique hi serpentes 
elegantissimi , tenues, innocui. 
